Suntem pe lista neagră în Europa. România e una dintre cele șapte țări în care evoluția epidemiei provoacă îngrijorare.
Centrul European pentru Controlul și Prevenirea Bolilor a întocmit un raport în legătură cu evoluția cazurilor de Covid-19. România ocupă un loc în topul celor șapte cele mai afectate țări. Cadrele medicale au ajuns la epuizare, lucru care afectează lupta împotriva bolii.
România se numără printre cele șapte țări din Uniunea Europeană, care au un risc ridicat de mortalitate din cauza Covid-19. La concluzia asta au ajuns specialiștii Centrului European pentru Controlul și Prevenirea Bolilor.Un raport întocmit de ei arată că Bulgaria, Cehia, Croaţia, Malta, Spania, Ungaria și România au înregistrat o creștere exponențială a numărului de cazuri, multe dintre ele fiind grave. În raport se meționează că "în unele regiuni… sistemele de sănătate sunt deja sub presiune. Au o rată ridicată de ocupare a paturilor de spital și a secțiilor ATI, iar personalul medical e în stare avansată de oboseală."Raportul ne spune și că "numărul cazurilor … a crescut constant în Uniunea Europeană din luna august".